Na podlagi četrtega odstavka 29. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) in 15. člena Statuta Občine Kidričevo (Uradno glasilo slovenskih občin, št. 62/16 in 16/18) je Občinski svet Občine Kidričevo, na svoji … redni seji, dne …, na predlog župana sprejel naslednji

**S K L E P**

I.

Nepremičnine parc. št. 753/1, 753/2, 753/3, 753/4, 753/5 in 755, vse k.o. (348) Trnovski vrh, po dejanski rabi gozdno zemljišče, pri katerih je vpisana zaznamba prepovedi odtujitve in obremenitve (ID omejitve 16454365) in sicer pri (so)lastnem deležu 24/60 fizične osebe, za katero Občina Kidričevo, na podlagi pravnomočne odločbe Centra za socialno delo Spodnje Podravje, enota Ptuj, plačuje institucionalno varstvo, **dovoli** izbris zaznambe prepovedi odtujitve in obremenitve (ID omejitve 16454365).

II.

Kupnina v skupni višini \_\_\_\_\_\_\_\_\_\_\_ EUR, ki odpade na (so)lastni delež 24/60 fizične osebe, to je za parc. št. 753/1, v deležu 447,60 m2, 753/2 v deležu 208,40 m2, parc. št. 753/3 v deležu 280,40 m2, parc. št. 753/4 v deležu 284 m2, parc. št. 753/5 v deležu 382 m2 in parc. št. 755 v deležu 753,20 m2, se nakaže na transakcijski račun Občine Kidričevo.

III.

Za podpis kupoprodajne pogodbe, ki vsebuje zemljiškoknjižno dovolilo za izbris prepovedi odtujitve in obremenitve (ID omejitve 16454365), se pooblasti župana Občine Kidričevo.

IV.

Ta sklep prične veljati z dnem sprejema na Občinskem svetu Občine Kidričevo.

Številka: 478-23/2023

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OBRAZLOŽITEV:

Solastnik nepremičnin parc. št. 753/1, 753/2, 753/3, 753/4, 753/5 in 755, vse k.o. (348) Trnovski vrh, je dne 3.8.2023 podal vlogo, v kateri navaja, da je solastnik navedenih nepremičnin v deležu 9/60 in bi želel odkupiti so(lastne) deleže 24/60 fizične osebe, za katero Občina Kidričevo plačuje institucionalno varstvo, ter je zato v zemljiški knjigi vknjižena zaznamba prepovedi odtujitve in obremenitve (ID omejitve 16454365). Občina Kidričevo je na podlagi pravnomočne odločbe Centra za socialno delo Spodnje Podravje, enota Ptuj od dne 1.4.2011 do marca 2023 plačala 119.436,60 EUR institucionalnega varstva.

Kupec v vlogi naproša za izbris zaznambe prepovedi odtujitve in obremenitve (ID omejitve 16454365), proti plačilu kupnine. Kupec je solatniške deleže predmetnih nepremičnin odkupil že od Občine Trnovska vas za 1,5 EUR/m2. Občina Kidričevo bi z dovoljenjem izbrisa prepovedi odtujitve in obremenitve (ID omejitve 16454365), prejela kupnino v skupni višini \_\_\_\_\_\_\_\_\_\_\_\_\_ EUR, kolikor odpade na (so)lastni delež 24/60 nepremičnin fizične osebe.

Zaradi varovanja osebnih podatkov se osebni podatki fizičnih oseb na katero se nanaša ta predlog sklepa ne razkrivajo. Občinski svetniki Občine Kidričevo si lahko pridobijo dodatne informacije pred sejo občinske sveta pri občinski upravi.

Na podlagi navedenega predlagam Občinskemu svetu Občine Kidričevo, da predlog sklepa obravnava in sprejme.

Anton LESKOVAR,

župan Občine Kidričevo