****

**OBČINA KIDRIČEVO**

Odbor za družbene dejavnosti

Kopališka ul. 14

2325 Kidričevo

Štev. 602-14/2023-8

Dne 30.8.2023

Na podlagi 24. člena Pravilnika o normativnih za opravljanje dejavnosti predšolske vzgojo (Uradni list RS, št. 27/14, 47/17, 43/18 in 54/21), 22. člena Statuta Občine Kidričevo (Uradno glasilo slovenskih občin, št. 62/16 in 16/18) in 54. člena Poslovnika Občinskega sveta Občine Kidričevo (Uradno glasilo slovenskih občin, št. 36/17 in 16/18) odbor za družbene dejavnosti predlaga občinskemu svetu Občine Kidričevo, da sprejme

**S K L E P**

**o potrditvi spremembe normativa v enoti Vrtca pri Osnovni šoli Cirkovce**

**za šolsko leto 2023/2024**

**Normativi za homogene oddelke:**

od 5. do 6. leta 17 – 24 otrok

**O B R A Z L O Ž I T E V**

Odbor za družbene dejavnosti, je na svoji 6. redni seji, dne 28.8.2023 obravnaval predlog za potrditev spremembe normativa v oddelku II. starostnega obdobja od 5. do 6. let v poslovni enoti vrtca pri Osnovni šoli Cirkovce.

Osnovna šola Cirkovce je podala predlog za spremembo normativa v oddelku II. starostnega obdobja od 5 – 6 let, in sicer predlaga, da se število otrok vključenih v vrtec poveča za enega otroka.

Občinski svet Občine Kidričevo, je sprejel Sklep o potrditvi normativov in vrste oddelkov v enoti Vrtca pri Osnovni šoli Cirkovce za šolsko leto 2023/2024, na svoji 5. redni seji, dne 11.5.2023.

Na predlog Osnovne šole Cirkovce je občinski svet takrat potrdil število otrok v tem oddelku od 17 – 23 otrok. Šola je takrat predlagala, občinski svet pa temu sledil, da je število otrok v oddelku nižje za enega otroka zaradi prejete odločbe o usmeritvi otroka.

Osnovna šola Cirkovce sedaj predlaga, da se število otrok poveča za enega otroka, saj so pričakovali izpis enega otroka, kar pa se ni zgodilo. Ker je s tem prišlo do povečanega števila otrok v oddelku, šola predlaga, da se spremenijo normativi v tem oddelku.

Odbor za družbene dejavnosti torej predlaga, da občinski svet Občine Kidričevo sprejme zgoraj predlagano spremembo normativa v enoti vrtca Osnovne šole Cirkovce za šolsko leto 2023/2024.

Bogdan Potočnik;

predsednik

odbora za družbene dejavnosti