****

**OBČINA KIDRIČEVO**

Odbor za družbene dejavnosti

Kopališka ul. 14

2325 Kidričevo

Na podlagi 45. člena Zakona o zavodih (Ur.l.RS št. 12/91, 8/96, 36/00 in 127/06) 39. člena Odloka o ustanovitvi Javnega vzgojno – izobraževalnega zavoda Osnovna šola Cirkovce (Uradno glasilo slovenskih občin, št. 22/12), 22. člena Statuta Občine Kidričevo (Uradno glasilo slovenskih občin, št. 62/16 in 16/18 ) 54. člena Poslovnika občinskega sveta občine Kidričevo (Uradno glasilo slovenskih občin, št. 36/17 in 16/18) odbor za družbene dejavnosti predlaga občinskemu svetu Občine Kidričevo, da sprejme

**S K L E P**

Odbor za družbene dejavnosti predlaga občinskemu svetu Občine Kidričevo, da poda pogojno soglasje k spremembi tabele 2, ki je sestavni del Pravilnika o razporejanju stroškov po stroškovnih mestih v Osnovni šoli Cirkovce za šolsko leto 2023/2024.

Pravilnost izračuna razmejevanja stroškov, šola, vrtec, tržna dejavnost, se naj preveri v postopku revizije. V primeru ugotovljenih nepravilnosti pri izračunu razmejevanja stroškov, Osnovna šola Cirkovce v poslovnih knjigah popraviti vse ugotovljene nepravilnosti na pravilna stroškovna mesta.

Štev. 007-18/2017-12

Dne 30.8.2023

O B R A Z L O Ž I T E V

45. člen Zakona o vrtcih in 39. člen Odloka o ustanovitvi Javnega vzgojno-izobraževalnega zavoda Osnovna šola Cirkovce določata, da ima javni zavod kot interne aktive Statut in pravila s katerimi se urejajo vprašanja, pomemba za delo in poslovanje zavoda.

Osnovna šola Cirkovce ima kot interni akt Pravilnik o razporejanju stroškov po stroškovnih mestih, ki natančno določa, kako se stroški razporejajo med šolo, vrtcem in tržno dejavnostjo. Pravilnik je sprejel svet zavoda, ker pa ima pravilnik finančni vpliv na proračun, mora pred sprejemom podati soglasje občina ustanoviteljica.

Sestavni del pravilnika je tudi tabela 2, ki se spreminja vsako leto glede na število vpisanih otrok v šolo, število otrok kot najvišji normativ otrok v oddelkih, ki ga sprejme občinski sveta in tržno dejavnost.

Osnovna šola Cirkovce, si je pridobila soglasje k tabeli 2 nazadnje za šolsko leto 2019/2020, za kasnejša šolska leta pa si osnovna šola soglasja ni pridobila oziroma je pri razmejevanju stroškov upoštevala število otrok, iz tega šolskega leta.

Odbor za družbene dejavnosti, je na svoji 6. redni seji, dne 29.8.2023 obravnaval predlog za podajo soglasja tabele 2. Pri pregledu tabele odbor ugotavlja, da se število pripravljenih obrokov tržne dejavnosti »malice/kosila zaposleni in zunanji ne ujema s finančnim načrtom Osnovne šole Cirkovce za leto 2023, ker navajajo, da je število obrokov za to dejavnost 30.

Odbor za družbene dejavnosti predlaga občinskemu svetu, da se poda soglasje k tabeli 2 za šolsko leto 2023/2024, vendar pogojno. Pravilnost izračuna naj preveri izredna revizija. Če bo prihajalo do odstopanj pri ugotovitvi revizije, mora Osnovna šola Cirkovce, popraviti stroške v finančnih knjigah. Pravilnost prikazovanja razmejevanja stroškov namreč vpliva na izračun ekonomske cene programov vrtca, na izračun cene malice in kosila za tržno dejavnost (zaposleni in drugi).

Odbor za družbene dejavnosti tako predlaga občinskemu svetu, da se pogojno soglasje poda.

Bogdan Potočnik;

predsednik

odbora za družbene dejavnosti