****

**OBČINA KIDRIČEVO**

Občinski svet

Kopališka ul. 14

2325 Kidričevo

Na podlagi 5. člena Sklepa o delni povrnitvi stroškov volilne kampanje za lokalne volitve 2022 v Občini Kidričevo (Uradno glasilo slovenskih občin, št. 33/22) in 15. člena Statuta Občine Kidričevo (Uradno glasilo slovenskih občin, štev. 61/16 in 16/18) je občinski svet Občine Kidričevo na svoji \_\_\_. redni seji, ki je bila, dne \_\_\_\_\_\_\_\_\_\_ sprejel

**S K L E P**

**o delni povrnitvi stroškov volilne kampanje za lokalne volitve**

**2022 v Občini Kidričevo**

I.

Organizatorji volilne kampanje za člane občinskega sveta, katerih listam so pripadli mandati za člane občinskega sveta prejmejo naslednja sredstva:

Nova Slovenija – krščanski demokrati 195,69 eur

Socialni demokrati 152,46 eur

Slovenska ljudska stranka 00,00 eur

Slovenska demokratska stranka 366,63 eur

Gibanje Svoboda 104,94 eur

II.

Organizatorja volilne kampanje za volitve župana prejmeta naslednja sredstva:

Socialni demokrati 135,12 eur

Slovenska demokratska stranka 230,16 eur

III.

Organizatorjem volilne kampanje bodo sredstva nakazana 30 dan po sprejemu tega sklepa.

Štev. 007-3/2022-8

Dne 31.7.2023

O b r a z l o ž i t e v

Na podlagi 23. in 28. člena Zakona o volilni in referendumski kampanji je občinski svet Občine Kidričevo na 26. redni seji, dne 7.7.2022, sprejel Sklep o delni povrnitvi stroškov volilne kampanje za lokalne volitve 2022 v Občini Kidričevo. S tem sklepom so določeni pogoji, katere mora izpolnjevati organizator volilne kampanje za delno povrnitev stroškov le te.

Stroški volilne kampanje za izvedbo volitev v občinski svet ne smerjo preseči 0,40 evra na posameznega volilnega upravičenca v občini Kidričevo.

Stroški volilne kampanje za volitve župana pa ne smejo preseči 0,25 evra na posameznega volilnega upravičenca v občini Kidričevo. Na lokalnih volitvah v letu 2022 je imelo volilno pravico 5349 volivcev.

Organizatorju volilne kampanje za člane občinskega sveta, katerim listam so pripadli mandati za člane v občinski svet, imajo pravico do povračila stroškov volilne kampanje v višini 0,33 evra za dobljeni glas, pri čemer skupni znesek povračila stroškov ne sme preseči zneska porabljenih sredstev, razvidnega iz poročila občinskemu svetu in računskemu sodišču.

Iz poročila občinske volilne komisije Občine Kidričevo o izidu volitev za župana in člane občinskega sveta Občine Kidričevo izhaja, da so posamezne liste kandidatov prejela naslednje število glasov:

Slovenska nacionalna stranka 19 glasov

Nova Slovenija – krščanski demokrati 593 glasov

Socialni demokrati 462 glasov

Slovenska ljudska stranka 421 glasov

Slovenska demokratska stranka 1111 glasov

DeSUS – demokratična stranka upokojencev 106 glasov

Gibanja Svoboda 318 glasov.

5. člen Sklepa o delni povrnitvi stroškov volilne kampanje za lokalne volitve 2022 v Občini Kidričevo določa, da se organizatorju volilne kampanje oziroma kandidatu za volitve v občinski svet ali za volitve župana, na njegovo zahtevo povrnejo delni stroški volilne kampanje iz proračuna Občine Kidričevo.

Organizator volilne kampanje poročilo predloži v 15 dneh po zaprtju transakcijskega računa organu lokalne skupnosti in računskemu sodišču o vseh zbranih in porabljenih sredstev za volilno kampanjo. Rok za zaprtje transakcijskega računa je bil 4.4.2023. Organizatorji volilne kampanje so bili dolžni podat zahtevek za delno povrnitev stroškov volilne kampanje do 19.4.2023.

Ker Slovenska ljudska stranka ni podala zahtevka za delno povračilo stroškov volilne kampanje v skladu s 5. členom zgoraj navedenega Sklepa o delni povrniti stroškov volilne kampanje za lokalne volitve 2022 v Občini Kidričevo, se jim delni stroški volilne kampanje ne povrnejo. Slovenska nacionalna stranka in DeSUS – demokratična stranka upokojencev Slovenije nista prejeli zadostno število glasov, da bi jima pripadal vsaj en mandat v občinskem svetu, zato nista upravičena do delnega povračila stroškov volilne kampanje.

Iz poročil organizatorjev volilne kampanje o stroških izhaja, da so znašali stroški volilne kampanje posameznega organizatorja:

Nova Slovenija – krščanski demokrati 1.387,74 eur

Socialni demokrati 828,40 eur

Slovenska demokratska stranka 1.747,52 eur

Gibanje Svoboda 1.594,87 eur.

Glede na navedeno izhaja, da so navedeni organizatorji volilne kampanje upravičeni do delnega povračila stroškov volilne kampanje, kot je to navedeno v točki I. tega sklepa.

Organizatorju volilne kampanje za župana se povrnejo stroški v višini 0,12 evra za vsak dobljeni glas, pri čemer skupni znesek povrnjenih stroškov ne sme preseči zneska porabljenih sredstev, razvidnega iz poročila občinskemu svetu in računskemu sodišču.

Do delnega povračila stroškov volilne kampanje so opravičeni tudi organizatorji volilne kampanje za župana, za katerega je glasovalo najmanj 10 % volivcev od skupnega števila volilnih upravičencev, ki so glasovali.

Iz poročila Občinske volilne komisije Občine Kidričevo o izidu volitev za župana in občinski svet Občine Kidričevo izhaja, da sta posamezna kandidata za župana prejela naslednje števila glasov:

Jadransko Školnik 1126 glasov oziroma 36,99 %

Anton Leskovar 1918 glasov oziroma 63,01 %.

Iz poročila Občinske volilne komisije Občine Kidričevo izhaja, da je na volitvah glasovalo 3079 volivcev.

Iz poročila organizatorjev volilna kampanje o stroških volilne kampanje za volitve župana izhaja, da so znašali skupni stroški volilne kampanje

Socialni demokrati 1.300,00 eur

Slovenska demokratska stranka 1.060,52 eur.

Glede na navedeno izhaja, da sta navedena organizatorja volilne kampanje upravičena do delnega povračila stroškov volilne kampanje, kot je to navedeno v točki II. tega sklepa.

V skladu s 3. odstavkom 5. člena Sklepa o delni povrnitvi stroškov volilne kampanje za lokalne volitev 2022 v Občini Kidričevo, se sredstva iz proračuna občine organizatorjem volilna kampanje nakažejo 30 dan po seji občinskega sveta, na kateri se bo poročilo obravnavalo in predlagani predlog sklepa sprejel.

Predlog pripravila:

Zdenka Frank; Anton Leskovar;

svetovalka za družbene dejavnosti župan

in gospodarstvo Občine Kidričevo